NOTĂ DE FUNDAMENTARE

|  |  |  |  |  |  |  |
| --- | --- | --- | --- | --- | --- | --- |
| *Secțiunea 1*  ***Titlul actului normativ***  **ORDONANȚĂ DE URGENȚĂ**  **privind unele măsuri pentru proiectele de infrastructură de apă şi apă uzată finanţate din fonduri europene şi pentru modificarea unor acte normative** | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 2.1 Sursa proiectului de act normativ  Ministerul Investițiilor și Proiectelor Europene exercită calitatea de autoritate management pentru gestionarea și coordonarea fondurilor externe nerambursabile alocate României pentru sectorul de apă şi apă uzată.  Într-un stadiu avansat de pregătire se afla cel puţin 8 proiecte regionale de infrastructură de apă şi apă uzată, în valoare de 2.228 milioane euro- contribuţie EU, respectiv pentru judeţele Teleorman, Maramureş, Prahova, Harghita, Giurgiu, Hunedoara, Caraş- Severin şi Neamţ.  Luând în considerare faptul că, proiectele în pregătire au prevăzută finanţarea pentru perioada 2021- 2027 şi până la acest moment Acordul de parteneriat nu este incă semnat, se impune reglementarea unor măsuri tranzitorii care să permită derularea investiţiilor de către Operatorii Regionali (OR) fără sincope.  Este de remarcat faptul că, fondurile proprii disponibile la nivelul OR sunt insuficiente pentru angajarea vreunui proces de achiziţie publică.  Semnalăm că, în cadrul proiectelor de infrastructură de apă şi apă uzata, media unui proces de achiziţie publică aferent unui contract de lucrări este de aproximativ 200 zile.  În acest context, se impune reglementarea unor dispoziţii legale pentru soluționarea situației identificate, care să permită OR demararea activităţii de contractare în vederea realizării obiectivului principal al acestor proiecte şi anume, conformarea privind calitatea apei destinate consumului uman şi al epurării apelor uzate.  De asemenea, declanșarea crizei pe piața construcțiilor are un caracter imprevizibil și este considerat cauză care nu depinde de acțiunea părților contractuale, dar care afectează în mod semnificativ implementarea proiectelor de infrastructură, dar și a celor de furnizare echipamente, consecința fiind blocarea implementării proiectelor și afectarea serioasă a indicatorilor pentru programe operaționale/naționale finanțate din fonduri, domeniul Afaceri interne, denumite în continuare programe naționale, pe care România le are de îndeplinit în cadrul politicii de coeziune 2014-2020 sau alte politici europene relevante. Creșterile de costuri în domeniu conduc la necesitatea ajustării bugetelor aprobate în cadrul proiectelor de infrastructură finanțate din fonduri europene încă de la momentul demarării proceselor de achiziție publică.  Problemele majore semnalate în implementarea proiectelor de infrastructură din sectorul transporturi și apă și apă uzată determinate, în principal, de lipsa de corelare între elaborare/aprobare/ executare proiecte de reabilitare drumuri și aprobare/ executare proiectelor din sectorul de apă și apă uzată.  Totodată, pentru a asigura compatibilitatea cu reglementările în domeniul ajutorului de stat în baza Comunicării Comisiei Europene – Modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 (2020/C 112 I/01), publicată în Jurnalul Oficial al Uniunii Europene, seria C, nr. 1211 din 4 aprilie 2020, cu modificările şi completările ulterioare, secțiunea 3.13 din Cadrul Temporar Covid 19 – Sprijin pentru investiții în vederea unei redresări durabile, se impune armonizarea unor prevederi din cadrul Ordonanței de urgență a Guvernului nr. 82/2022 privind unele măsuri pentru acordarea de granturi din fonduri externe nerambursabile pentru investiții destinate capacităților de prestare de servicii și retehnologizării, în vederea refacerii capacității de reziliență.  Pe de altă parte, din aplicarea Ordonanţei de urgenţă a Guvernului nr. 156 / 2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile şi a Ordonanţei de urgenţă a Guvernului nr. 40/ 2015 privind gestionarea financiară a fondurilor europene pentru perioada de programare 2014-2020 a rezultat necesitatea introducerii unor completări sau modificări.  2.2 Descrierea situației actuale  Prin Tratatul de Aderare la Uniunea Europeană, România s-a angajat să asigure conformarea cu Directiva 98/83/CE privind calitatea apei destinate consumului uman, respectiv cu Directiva 91/271/CEE privind epurarea apelor uzate.  În acest scop, prin POIM sunt alocate 2,224,274,969.00 euro pentru continuarea acţiunilor integrate de dezvoltare a sistemelor de apă şi apă uzată, ce vor contribui la obiectivul global de asigurare a colectării şi epurării integrale a apelor uzate și alimentare cu apă a populației.  Până în prezent, în cadrul Axei Prioritare 3, OS 3.2, au fost semnate 55 contracte de finanțare aferente proiectelor de infrastructură în valoare totală de 5,386,113,931.86 euro- contribuţie EU, din care 29 reprezintă proiecte fazate, finanțate şi prin Programul Operațional Sectorial Mediu 2007-2013, în valoare de 686,985,356.9 euro- contribuţie EU și 26 reprezintă proiecte regionale, aprobate în perioada de programare 2014-2020, în valoare de 4,699,128,575 euro- contribuţie EU.  Având în vedere gradul de maturitate a cel puţin 8 proiecte regionale, în valoare de 2,2 mld euro, şi imposibilitataea OR de a asigura sursa de finanţare pentru demararea proceselor de achiziţie, se impune introducerea unor măsuri temporare în domeniul fondurilor europene care să permită iniţierea demersurilor în domeniul achiziţiilor sectoriale, până la aprobarea Programului Operaţional Dezvoltare Durabilă (PODD).  Avȃnd în vedere riscul major al rezilierii unor contracte de lucrări cauzat de situaţia economică existentă, se impune reglementarea la nivel de ordonanţă de urgenţă a dispoziţiilor Ordinului comun al ministrului fondurilor europene şi al ministrului transporturilor nr. 558/1133/2018 privind condiţiile de decontare din fonduri europene a cheltuielilor efectuate pentru lucrările executate în regie proprie în cadrul Programului operaţional Infrastructură mare 2014-2020, pentru sectorul de apă şi apă uzată.  Declanșarea crizei pe piața construcțiilor care are un caracter imprevizibil și este considerată cauză care nu depinde de acțiunea părților contractuale, dar care afectează în mod semnificativ implementarea proiectelor de infrastructură, dar și a celor de furnizare echipamente, consecința fiind blocarea implementării proiectelor și afectarea serioasă a indicatorilor pentru programe operaționale/naționale finanțate din fonduri, domeniul Afaceri interne, denumite în continuare programe naționale, pe care România le are de îndeplinit în cadrul politicii de coeziune 2014-2020 sau alte politici europene relevante, a determinat adoptarea Ordonanţei de urgenţă a Guvernului nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile.  S-a constatat nevoia de intervenţie asupra cuprinsului ordonanţei de urgenţă, prin modificarea unor termeni utilizaţi, în scopul îndeplinirii cerinţelor de claritate impuse de art. 8, alin. (4) din Legea nr. 24/2000, cu modificările şi completările ulterioare.  De asemenea, sunt necesare anumite corecţii rezultate din corelări sau modificări ale unor dispoziţii care fac practic inaplicabil actul normativ în cauză, respectiv, dar fără a se limita la, creșterile de costuri conduc la necesitatea ajustării bugetelor aprobate în cadrul proiectelor de infrastructură finanțate din fonduri europene încă de la momentul demarării proceselor de achiziție publică, în consecinţă trebuie să se renunţe la impunerea condiţiei ca beneficiarul să fi utilizat cel putin 75% din valoarea eligibilă alocată la momentul încheierii unui act adiţional la contractele de finanţare pentru majorarea valorii eligibile.  Totodată, este imperios necesară reglementarea soluţiilor pentru problemele majore semnalate în implementarea proiectelor de infrastructură din sectorul de apă și apă uzată determinate, în principal, de lipsa de corelare între elaborare/aprobare/ executare proiecte de reabilitare drumuri și aprobare/ executare proiecte din sectorul de apă și apă uzată.  În ceea ce privește aplicarea prevederilor Ordonanței de urgență a Guvernului nr. 82/2022 privind unele măsuri pentru acordarea de granturi din fonduri externe nerambursabile pentru investiții destinate capacităților de prestare de servicii și retehnologizării, în vederea refacerii capacității de reziliență, acestea necesită actualizarea din punct de vedere al conținutului în sensul clarificării intenției de reglementare care să fie în concordanță cu prevederile de drept european în materie de ajutor de stat.  Astfel, cadrul macroeconomic actual conturează o situație excepțională, care impune luarea unor măsuri urgente care să vizeze accesul la finanțare în domenii prioritare pentru economia românească, în cadrul cărora se vor sprijini categoriile de beneficiari eligibili prin acordarea de granturi pentru investiții destinate retehnologizării IMM-urilor.  De asemenea, cuprinsul Ordonanței de urgență a Guvernului nr. 156 din 3 septembrie 2020 privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile, necesită precizări fără de care dispoziţiile sale nu pot fi aplicabile, în speţă prevederile articolului. 7.    2.3 Schimbări preconizate  I.Prezenta ordonanță crează cadrul legal pentru tranziţia de la finanţarea proiectelor prin POIM la finanţarea proiectelor prin PODD, program operaţional încă neaprobat.  Astfel, pentru proiectele aflate în pregătire în actuala perioadă de programare, dar care vor fi finanţate din fondurile Uniunii Europene aferente perioadei de programare 2021- 2027, trebuie reglementată posibilitatea de a aloca credite de angajament prin bugetul Ministerului Investiţiilor şi Proiectelor Europene, respectiv prin incheireea contractelor de finanţare, cu respectarea regulilor de eligibilitate ale PODD.  Lista proiectelor care vor beneficia de măsurile temporare sunt incluse în anexa la prezenta ordonanţă de urgenţă, care face parte integrantă din aceasta.  Finanţarea în cauză se va asigura de la o subdiviziune distinctă în cadrul titlului 58- Proiecte cu finanţare din fonduri externe nerambursabile aferente cadrului financiar 2014-2020.  Ca urmare, Autoritatea de management a POIM se autorizează să încheie contracte de finanţare pentru proiectele în pregătire, în limita creditelor de angajament aprobate cu această destinaţie şi în condiţiile art. 12 lit. b) din Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare, până la aprobarea PODD.  De asemenea, Autoritatea de management a POIM este autorizată să instrumenteze cereri de rambursare şi să efectueze şi plăţi aferente acestor contracte de finanţare, în condiţiile Ordonanţei de urgenţă a Guvernului nr. 40/ 2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare, până la aprobarea PODD.  Prezentul act normativ precizează fluxurile de urmat în vederea asigurării cadrului necesar rambursării cheltuielilor efectuate anterior aprobării PODD. Ca urmare, aplicaţiile pentru care au fost încheiate contracte a căror finanţare este asigurată în actuala perioadă de programare, vor fi reevaluate după regulile PODD, iar cheltuielile care nu îndeplinesc condiţiile de eligibilitate vor rămâne în sarcina beneficiarului.  Ca urmare, cheltuielile angajate sub contract finanţat din POIM vor fi angajate sub contract finanţat din PODD.  Ulterior etapei angajării acestor cheltuieli din PODD, sumele aferente plăţilor deja efectuate şi autorizate de autoritatea de management şi care se cuvin a fi rambursate beneficiarilor vor fi virate la bugetul de stat, într-un cont distinct de venituri aferent IBAN-ului Ministerului învestiţiilor şi Proiectelor Europene.  Odată cu încheierea contractelor de finanţare în PODD, implementarea proiectelor în cauză se va realiza potrivit dispoziţiilor Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, iar angajamentele bugetare aferente contractelor încheiate în condiţiile prezentei ordonanţe de urgenţă care nu au fost autorizate şi plătite, se dezangajează.  II.Prin prezenta ordonanţă de urgenţă se reglementează si situaţia suprapunerilor de lucrări finanţate din fonduri europene prin programe operaţionale distincte. Astfel, se dispune obligaţia autorităţilor locale de corela execuţia lucrărilor de drumuri/reabilitare drumuri cu execuţia lucrărilor de reţele de apă şi apă uzată, ţinând cont de faptul că, prin Tratatul de Aderare la Uniunea Europeană, România s-a angajat să asigure conformarea cu Directiva 98/83/CE privind calitatea apei destinate consumului uman, respectiv cu Directiva 91/271/CEE privind epurarea apelor uzate.  Se constată în practică că, la nivelul autorităţilor locale, emitente ale autorizaţiilor de construire pentru ambele intervenţii, stabilirea succesiunii executării acestor lucrări, drumuri si reţele, este incoerentă.  Ca urmare, măsurile sunt formulate potrivit criteriului atribuirii contractului de lucrări de reţele de apă şi apă uzată.  Dacă procesul de atribuire nu a fost demarat, OR au obligaţia informării prin documentaţiile de atribuire de existenţa lucrărilor de reabilitare drumuri.  Dacă contractele de lucrări de reţele sunt atribuite, urmează defalcarea abordării suprapunerii cu lucrările de reabilitare drumuri funcţie de posibilităţile oferite de amplasament. Astfel, poate fi modificată soluţia tehnică sau poate fi preluat costul cu refacerea şi garanţia drumului, în limita substanţialităţii, aşa cu este prevăzut în legislaţia specifică achiziţiilor publice.  III. Preluarea şi modificarea dispoziţiilor Ordinului comun al ministrului fondurilor europene şi al ministrului transporturilor nr. 558/1133/2018 privind condiţiile de decontare din fonduri europene a cheltuielilor efectuate pentru lucrările executate în regie proprie pe sectorul de apă şi apă uzată în cadrul Programului operaţional Infrastructură mare 2014-2020 sunt absolut necesare în contextul actual în care riscul de incetare a contractelor de lucrări/furnizare este unul crescut, urmare a prevederilor art. 7 alin. (4) din Ordonanţa de urgenţă nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile care permit încetarea de comun acord dacă din aplicarea reechilibrării contractuale nu sunt acoperite creşterile reale ale costurilor, executarea acestuia fiind apreciată ca prea oneroasă.  Totodată, se modifică prevederile Ordinului sus-menţionat în sensul că, beneficiarul Programului operațional Infrastructură Mare poate recurge la execuţia de lucrări în regie proprie în cadrul unui proiect, dacă contractul de lucrări menţionat se afla, la momentul rezilierii sau încetării anticipate, la un progres fizic de cel puţin 65%.  Iv. Modificarea Ordonanţei de urgenţă a Guvernului nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile, are în vedere precizări suplimentare legate de obiectul acestui act normativ, ca urmare:   * se modifică şi completează alineatul (3) al articolului 1 pentru reformulare, respectiv pentru unitate terminologică cu dispoziţiile art. 19 alin. (1) şi precizarea secţiunii supuse actualizării în proiectele de infrastructură, respectiv investiţia de bază; * la articolul 1, după alineatul (3) se introduce alineatul (4) în sensul completării obiectului ordonanţei de urgenţă cu investiţiile realizate prin contractele de achiziţii de produse, aşa cum sunt definite la art. 3 alin. (2) lit. b).   De asemenea, este necesară modificarea literei b), alin. (2) al art. 3, respectiv reformularea pct. (i) şi preluarea completă a formulării aferentă subcapitolelor 4.3, 4.4, 4.5 din anexa nr. 6 la H.G. nr. 907/2016, respectiv introducerea echipamentelor de transport.  Totodată, în cuprinsul art. 16, alin. (2) este necesară definirea sumelor eligibile şi neeligibile disponibile în contractul de finanţare, prin trimiterea la prevederile art. 13, alin. (4).  Modificarea de urgenţă este determinată de creșterile de costuri care impun necesitatea ajustării bugetelor aprobate în cadrul proiectelor de infrastructură finanțate din fonduri europene încă de la momentul demarării proceselor de achiziție publică, în consecinţă este imperios necesar să se renunţe la condiţia ca beneficiarul să fi utilizat cel putin 75% din valoarea eligibilă alocată la momentul încheierii unui act adiţional la contractele de finanţare pentru majorarea valorii eligibile.  Menţinerea condiţiei, pentru proiectele de infrastructură, de la art. 19 alin. (4), respectiv trimiterea la conformitatea cu prevederile art. 12, creează un blocaj la nivelul derulării proceselor de achiziţii publice, în sensul în care sursa de finanţare reprezentată de contractul de finanţare nu acoperă actualizările valorilor estimate ale contractelor subsecvente. Altfel, beneficiarul ar fi obligat să demareze achiziţia publică doar pentru acea parte din contractele subsecvente care se încadrează în bugetul proiectului aprobat, ceea ce ar conduce la întârzieri semnificative în derularea implementării proiectelor de infrastructură.  Totodată, au fost operate modificări ale dispoziţiilor Ordonanţei de urgenţă a Guvernului nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile pentru clarificarea şi corelarea termenilor utilizaţi, condiţii de aplicare stabilite sau corecţii asupra unor modalităţi de calcul, după cum urmează:   * se detaliază cuprinsul lit. d) a alin.(13) de la art. 3, respectiv condiţii de imprevizibilitate ce trebuie întrunite în vederea aplicării ordonanţei de urgenţă, în sensul în care facilităţile acordate contractanţilor trebuie să aibă impact direct asupra costurilor de realizare a contractului; * alin. (4) al art. 3 se corectează, în sensul în care pragurile valorice din Legea nr. 98/2016 sunt prevăzute la art. 7; * condiţiile de aplicare ale ordonanţei de urgenţă din alin. (14) al art. 3, trebuie adaptate realităţii executării contractelor de achiziţie publică si astfel, se introduc excepţii pentru contractele subsecvente proiectelor de infrastructură de transport şi contractelor de proiectare şi execuţie lucrări; * se modifică şi se clarifică termenele prevăzute de art. 7 alin. (4); * se modifică termenul prevăzut de art. 11, alin. (1), 60 de zile fiind insuficiente pentru elaborarea documentelor necesare şi se introduce şi posibilitatea iniţierii de către beneficiari a modificărilor contractuale ce privesc constituirea rezervei de implementare; * se clarifică conţinutul art. 11, alin. (3) în sensul în care transmiterea solicitării de ajustare a preţului contractelor economice produce efecte dacă este însoţită de justificări concludente şi complete; * alin. (4) al art. 11 se corectează, referinţa la art. 10, etapa a III-a, trebuie înlocuită cu referinţa la art. 10, etapa a II-a; * alin. (2) al art. 16 se completează, condiţionând cu evidenţierea în sistemul MySMIS, distinct, a rezervei de ajustare; * alin. (3) al art. 16 se corectează în vederea corelării cu dispoziţiile art. 12 alin. (1) lit. a); * se completează art. 17, alin. (3) prin introducerea contractelor de achiziţie derulate de beneficiarii privaţi, atribuite conform Ordinului MFE nr. 1284/2016; * art. 17, alin. (6) se modifică în sensul stabilirii termenelor conform procedurilor INS; * art. 17, lit. b.1), c.1) şi d.1) se modifică şi se completează, după caz, în vederea clarificării termenilor de aplicare; * art. 19, alin. (4) se modifică prin renunţarea la referinţa de la art. 12; * art. 21 alin. (1) se corectează pentru unitate terminologică; * art. 33 se modifică pentru corelare termen cu procedurile INS şi introducerea unor norme aplicabile pȃnă la publicarea de către INS- 180 de zile, a indicelui de cost defalcat pe elemente de cost semnificative; * art. 37 se modifică pentru reglementarea corectă a modalităţii de aplicare a formulei prevăzută de art. 31 în cazul înlocuirii formulei de la art. 17, alin. (8) lit. c.1) şi corelare cu modificarea de la art. 19 alin. (4); * alin. (2) şi (3) ale art. 43 se modifică pentru corectarea împărţitorului şi pentru diminuarea pragului de la care devine necesară reechilibrarea contractuală, luând în considerare faptul că, în practică, majoritatea calculelor indică o diferenţă între 5% si 10% ceea ce conduce la inaplicabilitatea prevederilor ordonanţei de urgenţă;   Anexa nr. 2 se modifică pentru corectarea indicilor valorii unitare la trim. I 2020 şi trim. II 2020.  V. În ceea ce privește armonizarea unor prevederi din cadrul Ordonanței de urgență a Guvernului nr. 82/2022 privind unele măsuri pentru acordarea de granturi din fonduri externe nerambursabile pentru investiții destinate capacităților de prestare de servicii și retehnologizării, în vederea refacerii capacității de reziliență, s-au avut în vedere: corelarea intensității maxime a ajutorului de stat și a codurilor CAEN privind soldul balanței comerciale, armonizarea terminologică a unor prevederi privind ajutorul de stat în concordanță cu prevederile Comunicării Comisiei Europene – Modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 (2020/C 112 I/01), publicată în Jurnalul Oficial al Uniunii Europene, seria C, nr. 1211 din 4 aprilie 2020, cu modificările şi completările ulterioare, secțiunea 3.13 din Cadrul Temporar Covid 19 – Sprijin pentru investiții în vederea unei redresări durabile. De asemenea, au fost corelate cheltuielile eligibile cu Comunicarea Comisiei Europene — Modificare a Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 (2020/C 112 I/01), publicată în Jurnalul Oficial al Uniunii Europene, seria C, nr. 112I din 4 aprilie 2020, cu modificările și completările ulterioare  VI. Ordonanţa de urgenţă a Guvernului nr. 156 / 2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, în speţă articolul 7, se modifică pentru clarificarea tipului de cheltuieli neeligibile care se stabilesc în sarcina autorităţii de management în procent de 75% din valoarea plăţilor efectuate din investiţia de bază, aferente capitolului 4 din devizul general. In acest sens se autorizează ordonatorii principali de credite cu rol de autoritate de management să cuprindă în bugetele proprii sumele necesare efectuării acestor plăţi.  VII. Ordonanţa de urgenţă a Guvernului nr. 40/ 2015 privind gestionarea financiară a fondurilor europene pentru perioada de programare 2014-2020 a rezultat necesitatea introducerii unor completări şi modificări întrucât există deja decizii definitive și irevocabile prin care instanța acordă pretențiile solicitanților de finanțare, iar în momentul de față se află pe rolul instanțelor mai multe procese prin care solicitanții de finanțare respinși în etapa de evaluare tehnică sau precontractare solicită plata cheltuielilor de judecată, plata onorariilor avocaților, plata de daune interese, reconsiderarea cheltuielilor stabilite ca neeligibile in procesul de evaluare, etc.  Modificarea legislativă propusă are în vedere limitarea sumelor care ar putea fi plătite solicitanților respinși în etapele de precontractare sau contractare, în condițiile în care executarea hotărârii definitive se face de bunăvoie în termenul prevăzut în cuprinsul acesteia sau se duce la îndeplinire prin executare silită. Evidențiem faptul că executarea silită are loc în oricare dintre formele prevăzute de lege, simultan sau succesiv, până la realizarea dreptului recunoscut prin titlul executoriu, achitarea dobânzilor, penalităților sau a altor sume acordate potrivit legii prin titlu, precum şi a cheltuielilor de executare .  De asemenea, introducerea articolului 12^3 este necesară întrucât după atingerea pragului de absorbție de 100% la nivelul unei axe prioritare sumele plătite beneficiarilor în limita procentului de supracontractare aprobat pentru programele operaționale nu pot fi incluse în aplicații de plată. Pentru e evita ca aceste sume să rămână cheltuieli definitive în sarcina bugetului de stat, autoritățile de management vor efectua analize la nivelul axelor prioritare și vor propune modificarea programelor operaționale care să cuprindă realocări de fonduri între axele prioritare astfel încât să se asigure o absorbția cat mai ridicată a fondurilor europene.  Totodată, pentru accelerarea ritmului plăţilor beneficiarilor operatori regionali către contractori, se modifică şi dispoziţiile art. 15 prin creşterea procentului aferent prefinanţării de la 10% la 30%.  VIII. La articolul 2, alineatul (4) din Ordonanţa Guvernului nr. 15/ 2013 privind reglementarea unor măsuri fiscal-bugetare pentru suportarea de la bugetul de stat a sumelor aferente reducerilor procentuale şi corecţiilor financiare aplicate pentru abaterile de la conformitatea cu legislaţia din domeniul achiziţiilor publice pentru Programul operaţional sectorial Mediu 2007-2013 şi pentru Programul operaţional Infrastructură mare 2014-2020 se modifică data de referinţă, respectiv, în cazul contractelor de achiziţie publică de lucrări, încheiate de beneficiarii prevăzuţi la art. 1, în cadrul Programului operaţional Infrastructură mare 2014-2020, pentru care au fost stabilite corecţii financiare sau reduceri procentuale, ca urmare a constatării existenţei în documentaţia de atribuire a unor cerinţe restrictive, care conduc la restrângerea concurenţei, prin includerea unor standarde sau specificaţii tehnice fără menţiunea «sau echivalent», dacă procedura de achiziţie publică a fost lansată anterior datei de 1 iulie 2020, data emiterii de către Autoritatea de Management a Programului Operaţional Infrastructură Mare a Instrucţiunii nr. 31/2020, urmare a transmiterii de către Comisia Europeană a Raportului final ARES(2020) 16252802. Motivaţia avută în vedere constă în faptul că Raportul final ARES(2020) 16252802 al CE nu fost un document public.  X. Modificarea Legii nr. 265/2008 privind gestionarea siguranţei circulaţiei pe infrastructura rutieră, republicată, are în vedere eliminarea obligativităţii efectuării studiului “Evaluarea de impact asupra siguranţei rutiere şi auditul de siguranţă rutieră”, pentru drumurile judeţene. Autoritatea Rutieră Romȃnă nu are capacitatea în prezent să realizeze aceste auditări de siguranta rutieră, în toate cele 4 etape, pentru drumurile judetene. Prin această modificare se intenţionează înlăturarea unui impediment major în depunerea proiectelor de infrastructură rutieră pentru următoarea perioadă de programare, 2021-2027.  4 Alte informații  Nu au fost identificate | | | | | | |
| ***Secțiunea a 3-a***  ***Impactul socioeconomic*** | | | | | | |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Prezentul act normativ nu se referă la acest subiect.  **3.2 Impactul social**  Prezentul act normativ nu se referă la acest subiect. **3.3** **Impactul asupra drepturilor și libertăților fundamentale ale omului**  Prezentul act normativ nu se referă la acest subiect.  **3.4 Impactul macroeconomic**  Finanţarea de tranziţie între cele două perioade de programare pentru proiectele aflate în cauză reprezintă o nevoie reală şi pentru domeniul construcțiilor, cu impact major asupra echilibrelor macroeconimoce ale României.  Măsurile de sprijin acordate prin prezenta ordonanță pentru relansarea activității economice la nivel național influențează direct capacitatea entităților din domeniul construcțiilor, iar neadoptarea acestor măsuri de sprijin va avea ca efect grave dificultăți în desfășurarea activităților, cu impact direct asupra veniturilor la bugetului de stat, dar și asupra ratei șomajului la nive național.  Rezultatele acestor măsuri vor avea ca efect menținerea în activitate microîntreprinderilor, IMM-urilor și Întreprinderilor mari din domeniul construcțiilor, implicit a locurilor de muncă furnizate de acestea pe perioada în care se resimt acut în economie efectele pandemiei SARS-COV-2.  Măsurile de sprijin acordate prin Ordonanței de urgență a Guvernului nr. 82/2022 privind unele măsuri pentru acordarea de granturi din fonduri externe nerambursabile pentru investiții destinate capacităților de prestare de servicii și retehnologizării, în vederea refacerii capacității de reziliență, influențează direct funcționarea și menținerea activității IMM-urilor, iar neadoptarea acestor măsuri de sprijin va avea ca efect grave dificultăți în desfășurarea activităților directe, precum și sincope ale fluxurilor de producție, cu impact direct asupra veniturilor la bugetului de stat, dar și asupra ratei șomajului la nivel național.  **3.4.1 Impactul asupra economiei și asupra principalilor indicatori macroeconomici**  Prezentul act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Prin corelarea măsurilor adoptate cu cele prevăzute în Comunicarea Comisiei privind Cadrul temporar în materie de ajutor de stat în contextul pandemiei SARS-COV-2 se asigură compatibilitatea măsurilor de ajutor de stat avute în vedere cu legislația europeană în domeniu.  **3.5. Impactul asupra mediului de afaceri**  Impactul financiar va fi pozitiv prin menținerea în funcțiune a microîntreprinderilor, IMM-urilor și Întreprinderilor mari din domeniul construcțiilor și de producție existente având în vedere deblocarea șantierelor și asigurarea implementării proiectelor în condițiile actuale ale pieței.  Impactul financiar va fi pozitiv prin menținerea în funcțiune a IMM-urilor în domeniile eligibile prevăzute de Ordonanța de urgență a Guvernului nr. 82/2022 privind unele măsuri pentru acordarea de granturi din fonduri externe nerambursabile pentru investiții destinate capacităților de prestare de servicii și retehnologizării, în vederea refacerii capacității de reziliență, precum și implicit a numărului de angajați, situația actuală ducând spre o închidere masivă a întreprinderilor fără intervenția statului printr-un ajutor consistent.  **3.6 Impactul asupra mediului înconjurător**  Prezentul act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării-**  Prezentul act normativ nu se referă la acest subiect.  **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect.  **3.9. Alte informații**  Nu au fost identificate | | | | | | |
| ***Secțiunea a 4-a***  ***Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri*** | | | | | | |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale | - | - | - | - | - | - |
| **4.4. Propuneri pentru acoperirea creşterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| **4.8. Alte informații**  Sumele necesare art. I se suportă din bugetul Ministerului Investiţiilor şi Proiectelor Europene, cu încadrarea în prevederile bugetare aprobate; Autoritatea de Management pentru Programul Operațional Infrastructura Mare 2014-2020 va autoriza cheltuielile, potrivit cadrului legal si procedural aplicabil perioadei de programare 2014-2020, după care transmite proiectele ce pot face obiectul aprobării în cadrul PODD, cu respectarea prevederilor art. 73 alin. (5) din Regulamentul (UE) 1060/2021; sumele cheltuite conform art. I al prezentei ordonanţe de urgenţă vor fi rambursate şi virate la bugetul de stat, iar sumele declarate neeligibile vor face obiectul prevederilor Ordonanţei de urgenţă nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare.  Altfel, sumele necesare punerii în aplicare a celorlalte prevederi ale prezentei ordonanţe de urgenţă vor fi suportate din fonduri europene nerambursabile. | | | | | | |
| ***Secțiunea a 5-a***  ***Efectele actului normativ asupra legislaţiei în vigoare*** | | | | | | | |
| **5.1. Măsuri normative necesare pentru aplicarea prevederilor actului normativ**  Prezentul act normativ nu se referă la acest subiect.  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect.  **5.3. Conformitatea actului normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect.  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect.  **5.4. Hotărâri ale Curţii de Justiţie a Uniunii Europene –**  Prezentul act normativ nu se referă la acest subiect.  **5.5. Alte acte normative şi/sau documente internaţionale din care decurg angajamente asumate**  Prezentul act normativ nu se referă la acest subiect.  **5.6. Alte informații-** Nu au fost identificate | | | | | | |
| ***Secțiunea a 6-a***  ***Consultările efectuate în vederea elaborării actului normativ*** | | | | | | | |
| **6.1. Informații privind neaplicarea procedurii de participare la elaborarea actelor normative**  Prezentul act normativ nu se referă la acest subiect.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Prezentul act normativ nu se referă la acest subiect.  **6.3. Informații despre consultările organizate cu autoritățile administrației publice locale**  A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative.Proiectul de act normativ a fost transmis pentru consultare structurilor asociative ale autorităților administrației publice locale, solicitându-se punct de vedere de la Asociația Comunelor din România, Asociația Municipiilor din România, Asociația Orașelor din România, respectiv de la Uniunea Națională a Consiliilor Județene din România.  **6.4. Informații privind puncte de vedere/opinii emise de organisme consulative constituite prin acte normative**  Prezentul act normativ nu se referă la acest subiect.  **6.5. Informații privind avizarea de către:**  a) Consiliul Legislativ- proiectul de act normativ este supus avizării Consiliului Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei –  e) Curtea de Conturi – s  **6.6. Alte informații -**  S-a solicitat punctul de vedere de la Curtea de Conturi, Autoritatea de Audit din cadrul Curții de Conturi a României, Consiliul Concurenței, Departamentul pentru Lupta Antifraudă, Ministerul Afacerilor Externe, Institutul Național de Statistică, Comisia Națională de Strategie și Prognoză . | | | | | | |
| ***Secțiunea a 7-a***  ***Activităţi de informare publică privind elaborarea şi implementarea*** ***actului normativ*** | | | | | | |
| **7.1. Informarea societăţii civile cu privire la elaborarea actului normativ**  Prezentul proiect de act normativ respectă prevederile art. 7 alin.(13) din Legea nr. 52/2003 privind transparența decizională în administrația publică, republicată, cu modificările și completările ulterioare, și a fost publicat pe pagina de internet a Ministerului Investițiilor și Proiectelor Europene la data de 06.07.2022.  Având în vedere gradul de maturitate a cel puţin 8 proiecte regionale, în valoare de 2,2 mld euro, şi imposibilitataea OR de a asigura sursa de finanţare pentru demararea proceselor de achiziţie, se impune introducerea unor măsuri temporare de urgenţă în domeniul fondurilor europene care să permită iniţierea demersurilor în domeniul achiziţiilor sectoriale, până la aprobarea Programului Operaţional Dezvoltare Durabilă (PODD) si astfel, evitarea intȃrzierilor în a asigura conformarea cu Directiva 98/83/CE privind calitatea apei destinate consumului uman, respectiv cu Directiva 91/271/CEE privind epurarea apelor uzate.  Declanșarea crizei pe piața construcțiilor care are un caracter imprevizibil și este considerată cauză care nu depinde de acțiunea părților contractuale, dar care afectează în mod semnificativ implementarea proiectelor de infrastructură, dar și a celor de furnizare echipamente, consecința fiind blocarea implementării proiectelor și afectarea serioasă a indicatorilor pentru programe operaționale/naționale finanțate din fonduri pe care România le are de îndeplinit în cadrul politicii de coeziune 2014-2020 sau alte politici europene relevante a determinat adoptarea, în regim de urgenţă, a Ordonanţei de urgenţă a Guvernului nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile. Neoperarea corecţiilor în cuprinsul ordonanţei de urgenţă va conduce la neonorarea costurilor suplimentare ceea ce va determina numeroase incetări de contracte de lucrări.  **7.2. Informarea societăţii civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect.  **7.3. Alte informații**  Nu au fost identificate | | | | | | |
| ***Secțiunea a 8-a***  ***Măsuri privind implementarea, monitorizarea și evaluarea actului normativ*** | | | | | | |
| **8.1. Măsuri de punere în aplicare a actului normativ** Prezentul act normativ nu se referă la acest subiect.  **8.2. Alte informații**  Nu au fost identificate | | | | | | |

Față de cele prezentate, a fost promovată prezenta **ORDONANȚĂ DE URGENȚĂ privind unele măsuri pentru proiectele de infrastructură de apă şi apă uzată finanţate din fonduri europene şi pentru modificarea unor acte normative**, proiect care, în forma prezentată, a fost avizat de ministerele și instituțiile interesate și de Consiliul Legislativ și pe care îl supunem spre adoptare.

**MINISTRUL INVESTIȚIILOR ȘI PROIECTELOR EUROPENE**

**MARCEL- IOAN BOLOȘ**

**AVIZAT:**

|  |  |
| --- | --- |
| **VICEPRIM-MINISTRU,**  **MINISTRUL TRANSPORTURILOR ŞI INFRASTRUCTURII,**  **SORIN MIHAI GRINDEANU** | **MINISTRUL DEZVOLTĂRII, LUCRĂRILOR PUBLICE ŞI ADMINISTRAŢIEI,**  **CSEKE ATTILA - ZOLTÁN** |
| **VICEPRIM-MINISTRU,**  **MINISTRUL AGRICULTURII ŞI DEZVOLTĂRII RURALE, INTERIMAR**  **SORIN MIHAI GRINDEANU** | **MINISTRUL AFACERILOR INTERNE,**    **LUCIAN NICOLAE BODE** |
| **MINISTRUL ANTREPRENORIATULUI ȘI TURISMULUI**  **CONSTANTIN - DANIEL CADARIU** | **PREȘEDINTELE AGENȚIEI NAȚIONALE PENTRU ACHIZIȚII PUBLICE**  **IULIANA FECLISTOV** |
| **DIRECTORUL SERVICIULUI DE TELECOMUNICAȚII SPECIALE**  **IONEL - SORIN BĂLAN** | **MINISTRUL FINANŢELOR,**  **ADRIAN CÂCIU** |
| **MINISTRUL JUSTIŢIEI,**  **MARIAN - CĂTĂLIN PREDOIU** | |